नोटा (NOTA) क्या है, इसकी शुरुआत कब हुई?
नोटा या 'इनमें से कोई नहीं' ईवीएम पर एक मतदान विकल्प है जो मतदाताओं को अपने निर्वाचन क्षेत्र में प्रत्येक उम्मीदवार को अस्वीकार करने की अनुमति देता है. सुप्रीम कोर्ट के आदेश के बाद अक्टूबर 2013 में इसका प्रावधान किया गया. 2015 के विधानसभा चुनाव में, बिहार में सबसे अधिक 2.48 प्रतिशत NOTA वोट दर्ज किए गए, उसके बाद 2017 के गुजरात विधानसभा चुनाव में 1.8 प्रतिशत वोट दर्ज किए गए. 2023 में पांच राज्यों के विधानसभा चुनावों में, छत्तीसगढ़ में सबसे अधिक 1.29 प्रतिशत नोटा वोट दर्ज किए गए.